钦定古今图书集成/理学汇编/字学典/第154卷 > 《李之彦砚谱》 > 《后主青石砚》
## 钦定古今图书集成/理学汇编/字学典/第154卷 > 《李之彦砚谱》 > 《后主青石砚》

李后主得青石砚，墨池中有黄石如弹丸，水常满，终
日用之不耗，每以自随。后归朝，陶谷见而异之。砚大
不可持，乃取石弹丸去。后主拽其手，振臂就取。后主
请以宝玩为谢，陶不许。后主曰：“唯此砚能生水，他砚
皆不可用。”陶试数十砚，水皆不生。后主索之良苦，陶
不能奈，曰：“要，当碎之。”石破，中有小鱼跳地上即死。自
是砚无复润泽。